ZAPISNIK

s 42. sjednice Vijeća Gradske četvrti Črnomerec
održane 23. listopada 2024.  (srijeda) u 18:00 sati
u Područnom uredu Črnomerec, Trg Francuske Republike 15, soba broj 30/I
                       
Nazočni članovi Vijeća Gradske četvrti Črnomerec: Mislav Barišić, Lidija Božić (18:13), Tomislav Domes (18:10), Ivan Filipović, Dubravko Kezić, Petar Kriste, Jere Meić, Ljiljana Peršinec, Zdenka Sviben, Josip Jelić,  Sandra Popara Vučetić, Maja Kočiš, Arni Barišić i Branko Ančić.
Ostali nazočni:
Mateo Peša, voditelj Područnog odjeka Črnomerec
Nevenka Antunović, stručni referent za rad tijela mjesne samouprave

Sjednicu otvara Jere Meić, predsjednik Vijeća Gradske četvrti Črnomerec. 
Konstatira da je nazočno 13 od ukupno 15 članova Vijeća, čime su stečeni uvjeti za raspravu i pravovaljano odlučivanje te otvara 42. sjednicu VGČ. 

Predsjednik daje Zapisnik na usvajanje. S 12 glasova „za“ i 1 „suzdržanim“ glasom usvojen je Zapisnik s 41. sjednice, održane 25. rujna 2024.

Predsjednik stavlja dnevni red 42. sjednice na usvajanje. 

Vijeće jednoglasno usvaja slijedeći :

	              D N E V N I   R E D

1. [bookmark: _Hlk182561023]Prijedlog Zaključka o izmjeni i dopuni Plana potreba za aktivnostima, programima i projektima unapređenja kvalitete života građana Gradske četvrti Črnomerec u 2024. godinu
2. [bookmark: _Hlk182561587]Prijedlog Zaključka o davanju mišljenja na Nacrt o prijedlogu Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila - sukladno članku 86. stavku 2. točki 1. Statuta Grada Zagreba
3. [bookmark: _Hlk182562609]Prijedlog Zaključka o postavi oglasnih stupova „Kišobrana“ na području Gradske četvrti Črnomerec 
4. [bookmark: _Hlk182568875]Prijedlog Zaključka o postavi uzdignute plohe na postojećem pješačkom prijelazu u Ulici Črnomerec kod kbr. 86A 
5. [bookmark: _Hlk182899842]Prijedlog Zaključka o postavi uzdignutih ploha u ulici Bijenik kod kbr. 30 i kbr. 70
6. Prijedlog Zaključka o postavi uzdignutih ploha sa obilježenim pješačkim prijelazima kod Osnovne škole Pavleka Miškine
7. [bookmark: _Hlk182901488]Prijedlog Zaključka o uklanjanju zelenog otoka na raskrižju Topničke ulice sa Krčelićevom ulicom
8. Prijedlozi zaključaka sa sjednica Vijeća Mjesnih odbora:

VMO Gornja Kustošija 
8.1. Grgićev put od kbr. 1-19 – izgradnja oborinske odvodnje
8.2. Kustošijski venec 57 – postava prometnog ogledala

VMO Kustošija centar 
8.3. Roginina kod kbr. 12 – uklanjanje zelenog otoka

VMO „Sveti Duh“
8.4. Sveti Duh kod kbr. 122 – uklanjanje zelenog otoka

VMO Šestinski dol - Vrhovec 
8.5. Šestinski dol kod kbr. 15 i 24 – postavljanje uzdignute plohe 
8.6. Usklađenje voznog reda autobusne linije 129 i 149
9. Pitanja, prijedlozi i obavijesti    

Ad. 1. Prijedlog Zaključka o izmjeni i dopuni Plana potreba za aktivnostima, programima    
i projektima unapređenja kvalitete života građana Gradske četvrti Črnomerec u 2024. godinu

Predsjednik pojašnjava točku dnevnog reda te kaže da je potrebno donijeti Zaključak o izmjeni Plana potreba zbog toga što se za sve predviđene aktivnosti nisu na vrijeme dostavile ponude pa tako nisu bile niti odrađena.

Nakon kratke rasprave s 12 glasova „za“ i 1 glasom „suzdržanim“ usvojen je Zaključak o izmjeni i dopuni Plana potreba za aktivnostima, programima i projektima unapređenja kvalitete života GČ Črnomerec u 2024. godini.

Ad. 2.  Prijedlog Zaključka o davanju mišljenja na Nacrt o prijedlogu Odluke o 
izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila - sukladno članku 86. stavku 2. točki 1. Statuta Grada Zagreba

Predsjednik otvara raspravu o točci dnevnog reda.
Nakon rasprave s 11 glasova „za“ i 2 „suzdržana“ glasa donesen je slijedeći:

Z A K L J U Č A K
o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila
1. Vijeće Gradske četvrti Črnomerec daje pozitivno mišljenje o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila sukladno članku 86. stavku 2. točki 1. Statuta Grada Zagreba.

2. Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost.

/Na sjednicu dolazi vijećnik Tomislav Domes. (18:10)/
Ad. 3. Prijedlog Zaključka o postavi oglasnih stupova „Kišobrana“ na području Gradske    četvrti Črnomerec 
Predsjednik otvara raspravu o prijedlogu za postavljanje oglasnih stupova „Kišobrana“. 
Nakon rasprave jednoglasno je donesen slijedeći:

ZAKLJUČAK
o postavi oglasnih stupova „Kišobrana“ 
na području Gradske četvrti Črnomerec

1.Vijeće Gradske četvrti Črnomerec raspravljalo je o postavi oglasnih stupova „Kišobrana“ na području Gradske četvrti Črnomerec.

2.Vijeće predlaže nadležnom gradskom uredu da razmotri mogućnost pokretanja procedure za postavu oglasnih stupova „Kišobrana“ na sljedećim lokacijama:
a) Okretište Črnomerec – 2 kom
b) Trg dr. Franje Tuđmana – 1 kom 

3.Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove.  

Ad. 4. Prijedlog Zaključka o postavi uzdignute plohe na postojećem pješačkom prijelazu u Ulici Črnomerec kod kbr. 86A 

Predsjednik otvara raspravu o prijedlogu za postavljanje uzdignute plohe na postojećm pješačkom prijelazu a sve prema zahtjevu i peticiji građana ulice Črnomerec.

Nakon rasprave s 13 glasova „za“ i 1 glasom „protiv“ donesen je slijedeći:

ZAKLJUČAK
o postavi uzdignute plohe na postojećem pješačkom prijelazu 
u Ulici Črnomerec kod kbr. 86A

1.Vijeće Gradske četvrti Črnomerec raspravljalo je o prijedlogu građana o postavi uzdignute plohe na postojećem pješačkom prijelazu u Ulici Črnomerec kod kbr. 86A.

2.Vijeće podržava navedeni prijedlog te traži od Sektora za promet da sukladno svojoj nadležnosti razmotri mogućnost realizacije istog.

3.Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet na daljnje postupanje.

Ad. 5. Prijedlog Zaključka o postavi uzdignutih ploha u ulici Bijenik kod kbr. 30 i kbr. 70

Predsjednik otvara raspravu na zahtjev građana na temu postavljanja uzdignutih ploha na lokaciji ulice Bijenik kod kbr. 30 i 70.

Nakon rasprave s 9 glasova „za“ i 5 glasova „protiv“ donesen je slijedeći:

ZAKLJUČAK
o postavi uzdignutih ploha 
u ulici Bijenik kod kbr. 30 i kbr. 70

1.Vijeće Gradske četvrti Črnomerec raspravljalo je o prijedlogu građana o postavi uzdignutih ploha u ulici Bijenik kod kbr. 30 i kbr. 70.

2.Vijeće podržava navedeni prijedlog te traži od Sektora za promet da sukladno svojoj nadležnosti razmotri mogućnost realizacije istog u svrhu zaštite i povećanja sigurnosti pješaka te fizičkog smirivanja brzine kretanja motornih vozila na tom dijelu prometnice.

3.Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet na daljnje postupanje.
Ad. 6. Prijedlog Zaključka o postavi uzdignutih ploha sa obilježenim pješačkim prijelazima kod Osnovne škole Pavleka Miškine
/Na sjednicu dolazi vijećnica Lidija Božić (18:13)/
Predsjednik obrazlaže zahtjev OŠ Pavleka Miškine za  pojačanu sigurnost djece oko škole.
Nakon rasprave s 14 glasova „za“ i 1 „suzdržanim“ glasom donesen je slijedeći:
ZAKLJUČAK
o postavi uzdignutih ploha sa obilježenim pješačkim prijelazima
kod Osnovne škole Pavleka Miškine

1.Vijeće Gradske četvrti Črnomerec raspravljalo je o zamolbi Osnovne škole Pavleka Miškine o postavi uzdignutih ploha sa obilježenim pješačkim prijelazima kod rotora na lokaciji ulica Sveti Duh kod kbr. 24.

2.Vijeće podržava navedeni prijedlog te traži od Sektora za promet da sukladno svojoj nadležnosti razmotri mogućnost realizacije istog u svrhu zaštite i povećanja sigurnosti djece i ostalih pješaka te fizičkog smirivanja brzine kretanja motornih vozila, osobito kamiona iz obližnje Zagrebačke pivovare. Vijeće također predlaže da se zabrani prolazak kamiona ulicom Sveti Duh u neposrednoj blizini OŠ Pavleka Miškine u jutarnjim satima dok djeca dolaze u školu.

3.Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet na daljnje postupanje.
Ad. 7. Prijedlog Zaključka o uklanjanju zelenog otoka na raskrižju Topničke ulice sa Krčelićevom ulicom
Predsjednik otvara raspravu.

Nakon rasprave s 11 glasova „za“, 1 glasom „protiv“ i 3 „suzdržana“ glasa donesen je slijedeći:

   ZAKLJUČAK
    o uklanjanju zelenog otoka
 na raskrižju Topničke ulice sa Krčelićevom ulicom

1.Vijeće Gradske četvrti Črnomerec raspravljalo je o uklanjanju zelenog otoka
na raskrižju Topničke ulice sa Krčelićevom ulicom.

2.Vijeće podržava prijedlog te traži uklanjanje zelenog otoka na gore navedenoj lokaciji.

3.Ovaj će Zaključak biti dostavljen Zagrebačkom holdingu d.o.o., Podružnica Čistoća na daljnje postupanje.

Ad. 8. Prijedlozi zaključaka sa sjednica Vijeća Mjesnih odbora:
Predsjednik predlaže da se pojedinačno glasuje za prijedloge zaključaka mjesnih odbora.
VMO Gornja Kustošija 
8.1. Grgićev put od kbr. 1-19 – izgradnja oborinske odvodnje
Nakon rasprave jednoglasno je donesen slijedeći:

ZAKLJUČAK
o izgradnji oborinske odvodnje u ulici Grgićev put od kbr. 1 do 19

1.Vijeće Gradske četvrti Črnomerec raspravljalo je o Zaključku Vijeća Mjesnog odbora Gornja Kustošija kojim se predlaže izgradnja oborinske odvodnje u ulici Grgićev put od kbr. 1 do 19.

2.Vijeće podržava navedeni Zaključak predlaže nadležnom gradskom uredu da razmotri prijedlog izgradnje oborinske odvodnje u ulici Grgićev put od kbr. 1 do 19 te osigura sredstva za realizaciju kroz programe i planove u narednom razdoblju.
3.Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove.

8.2. Kustošijski venec 57 – postava prometnog ogledala
Nakon rasprave jednoglasno je donesen slijedeći:

ZAKLJUČAK
o postavi prometnog znaka „Slijepa ulica“ 
na lokaciji Kustošijski venec kod kbr. 57

1.Vijeće Gradske četvrti Črnomerec raspravljalo je o Zaključku Vijeća Mjesnog odbora Gornja Kustošija kojim se predlaže postava prometnog znaka „Slijepa ulica“ na lokaciji Kustošijski venec kod kbr. 57.

2.Vijeće podržava navedeni Zaključak te traži od Sektora za promet da sukladno svojoj nadležnosti razmotri mogućnost realizacije traženog prijedloga.

3.Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet na daljnje postupanje.
VMO Kustošija centar 
8.3. Roginina kod kbr. 12 – uklanjanje zelenog otoka
Nakon rasprave s 14 glasova „za“ i 1 „suzdržanim“ glasom donesen je slijedeći:

ZAKLJUČAK
o uklanjanju zelenog otoka i premještanju kontejnera za staklo 
   sa lokacije Roginina ulica kod kbr. 12 

1.Vijeće Gradske četvrti Črnomerec raspravljalo je o Zaključku Vijeća Mjesnog odbora Kustošija centar kojim se predlaže uklanjanje zelenog otoka osim kontejnera za staklo koje je potrebno premjestiti sa lokacije Roginina ulica kod kbr. 12 na novu lokaciju, na križanje Grmoščice srednje, Grmoščice lijeve i Grmoščice desne.

2.Vijeće podržava Zaključak te traži od Podružnice Čistoća uklanjanje zelenog otoka i izmještanje kontejnera za staklo iz Roginine ulice kod kbr. 12 na novu, gore navedenu lokaciju.

3.Ovaj će Zaključak biti dostavljen Zagrebačkom holdingu d.o.o., Podružnici Čistoća na daljnje postupanje.
VMO „Sveti Duh“
8.4. Sveti Duh kod kbr. 122 – uklanjanje zelenog otoka
Nakon rasprave s 13 glasova „za“, 1 glasom „protiv“ i 1 „suzdržanim“ glasom donesen je slijedeći:
ZAKLJUČAK
o uklanjanju zelenog otoka u ulici Sveti Duh nasuprot kbr. 122

1.Vijeće Gradske četvrti Črnomerec raspravljalo je o Zaključku Vijeća Mjesnog odbora „Sveti Duh“ kojim se predlaže uklanjanje zelenog otoka u ulici Sveti Duh nasuprot kbr. 122.

2.Vijeće podržava navedeni Zaključak te traži od Podružnice Čistoća uklanjanje zelenog otoka sa gore navedene lokacije.

3.Ovaj će Zaključak biti dostavljen Zagrebačkom holdingu d.o.o., Podružnici Čistoća na daljnje postupanje.


VMO Šestinski dol - Vrhovec 
8.5. Šestinski dol kod kbr. 15 i 24 – postavljanje uzdignute plohe 
Nakon rasprave jednoglasno donesen je slijedeći:

Z A K L J U Č A K
o postavi horizontalne i vertikalne signalizacije
 u ulici Šestinski dol kod kbr. 15 i 24

1.Vijeće Gradske četvrti Črnomerec je raspravljalo Zaključku Vijeća Mjesnog odbora Šestinski dol - Vrhovec o postavi horizontalne i vertikalne signalizacije u ulici Šestinski dol kod kbr. 15 i 24.

2.Vijeće podržava navedeni Zaključak te traži od Sektora za promet da sukladno svojoj nadležnosti razmotri mogućnost postave horizontalne i vertikalne signalizacije za smirivanje prometa na lokaciji Šestinski dol kod kbr. 24 te uklanjanje postojeće uzdignute plohe kod kbr. 15 te iscrtavanje crvene podloge (lažni „ležeći policajac“) kao zamjensko rješenje na istoj lokaciji.
 
3.Ovaj će Zaključak biti dostavljen Gradskom uredu za mjesnu samoupravu, promet, civilnu zaštitu i sigurnost – Sektoru za promet.

8.6. Usklađenje voznog reda autobusne linije 129 i 149
Nakon rasprave s 14 glasova „za“ i 1 „suzdržanim glasom donesen je slijedeći:
 Z A K L J U Č A K
o usklađenju voznog reda autobusnih linija 129 i 149

1.Vijeće Gradske četvrti Črnomerec je raspravljalo o Zaključku Vijeća Mjesnog odbora Šestinski dol - Vrhovec o usklađenju voznog reda autobusnih linija 129 i 149 na temelju zahtjeva OŠ Pavleka Miškine.

2.Vijeće podržava navedeni Zaključak te ga upućuje Zagrebačkom električnom tramvaju d.o.o. i Sektoru za promet da razmotre mogućnost vremenskog usklađenja spomenutih autobusnih linija. 

3.Ovaj će Zaključak biti dostavljen Zagrebačkom električnom tramvaju d.o.o. i Gradskom uredu za mjesnu samoupravu, promet, civilnu zaštitu i sigurnost – Sektoru za promet.
Ad. 9. Pitanja, prijedlozi i obavijesti    
Predsjednik konstatira  zatvaranje sjednice s obzirom da više nema pitanja.
Sjednica je završila u 18:39 sati.
Zapisnik sastavila: Nevenka Antunović
Zapisnik izradio: Mateo Peša



KLASA:   024-08/24-002/247
URBROJ: 251-13-11-3/006-24-2
Zagreb,     23. listopada 2024. 			                  

                                                                                                  
PREDSJEDNIK
        							         Vijeća Gradske četvrti Črnomerec
		     Jere Meić
[bookmark: _Hlk182920231]             

